2006-ban a brit nagydíjon került a Super Aguri alakulatához, mint a csapat harmadik számu pilótája. Szakon a versenyek pénteki szabadedzésén vehetett részt, ám a japán istálló vezetősége mindinkább őt akarta Szató Takuma mellé versenyzőnek a francia Franck Montagny helyett, így a német nagydíjtól kezdve már ő vezette a csapat másik autóját a futamokon. Első időmérő edzésén több mint három másodpercet kapott Szatótól, és csak az idő nélkül teljesítő Scott Speedet előzte meg. A futamon pedig már az első körben kiesett autója meghibásodása miatt. Nem ért célba a magyar, a török és az olasz versenyeken sem, majd a szezon utolsó három futamán minden alkalommal az utolsó értékelhető pozícióban zárt.